**МИНИСТЕРСТВО НА ОБРАЗОВАНИЕТО И НАУКАТА**

**УЧЕБНА ПРОГРАМА**

**за отраслова професионална подготовка**

**по**

**ИКОНОМИКА НА ПРЕДПРИЯТИЕТО**

**теория**

 **за XI клас**

**ПРОФЕСИОНАЛНО НАПРАВЛЕНИЕ: код 345 Администрация и управление**

**ПРОФЕСИЯ:** код345120 Икономист

**СПЕЦИАЛНОСТи:** код 3451204 Икономика и мениджмънт

**СОФИЯ, 2019 година**

 **І.** **ОБЩО ПРЕДСТАВЯНЕ НА УЧЕБНАТА ПРОГРАМА И ЦЕЛИ НА ОБУЧЕНИЕТО:**

 Учебната програма по **Икономика на предприятието** е предназначена за професията **Икономист** от професионално направление **Администрация и управление**

за всички специалности. В тази програма са отразени както достиженията на теорията и практиката в развитите страни, така и българският опит и специфика на развитие.

 Учебното съдържание е с комплексен характер и има за цел да формира у учениците систематизирани знания за съвременното предприятие, като субект на стопанската дейност. Изучават се основни икономически категории, както и закономерностите за протичане и управление на икономическите процеси в предприятията. Съдържанието е структурирано така, че учениците да придобият ясна представа за създаването на предприятието, за неговите отдели, за факторите и връзките му с външния свят в зависимост от законовата и социална среда.

 В учебния процес следва да се обърне особено внимание на практико-приложната страна на обучението. Поради комплексността на дисциплината се осъществява взаимодействие с редица други учебни предмети, като маркетинг, финанси, счетоводство и др.

 При обучението на учениците по **Икономика на предприятието** е необходимо теоретичните знания да бъдат подкрепени с много практически примери от дейността на съвременното предприятие.

 Обучението по **Икономика на предприятието** се организира чрез активно включване на ученика в учебния процес и чрез проблемно поставяне и изясняване на учебното съдържание. Методите на обучение, които се препоръчва да се прилагат, са: интерактивни методи, казуси, тестове, делови игри, проблемни ситуации, дискусии и др.

 Изучаването на този предмет се извършва в учебен кабинет, разполагащ с нужните средства за обучение и дидактическа техника. Необходимо е да се разполага с учебни помагала като онагледяващи табла, учебни видеофилми и др.

 **II. ЦЕЛИ НА ОБУЧЕНИЕТО:**

Главната цел на учебната програма е да се разгледат теоретичните аспекти и практическите проблеми на управлението. Обучението цели осъществяване на връзка между теория и практика и създаване на специалисти, способни да вземат самостоятелни решения и да поемат отговорности.

 **ІІІ. РАЗПРЕДЕЛЕНИЕ НА УЧЕБНОТО ВРЕМЕ:**

**XI клас**

І срок 18 седмици по 4 часа = 72 часа

ІІ срок 18 седмици по 4часа = 72 часа

 144 часа

 **IV. УЧЕБНО СЪДЪРЖАНИЕ:**

|  |  |  |
| --- | --- | --- |
| **№** | **ТЕМИ** | **ОБЩО ЧАСОВЕ** |
| **1.** | **Въведение в икономика на предприятието.** | **3** |
| **2.** | **Предприятие. Създаване и придобиване на предприятие. Производствени фактори на предприятието.** | **6** |
| **3.** | **Основни икономически показатели.** | **6** |
| **4.** | **Предприятието и околната среда.** | **5** |
| **5.** | **Качество и конкурентоспособност.** | **6** |
| **6.** | **Икономическо стимулиране и заплащане на труда в предприятието.** | **3** |
| **7.** | **Финансиране и инвестиране.** | **6** |
| **8.** | **Кредитни организации.** | **27** |
| **9.** | **Борси и борсова дейност.** | **19** |
| **10** | **Финансов анализ и планиране в предприятието** | **7** |
| **11.** | **Държавни приходи и разходи.** | **3** |
| **12.** | **Данъци -характеристика и видове.** | **9** |
| **13.** | **Взаимоотношение на предприятието с местните бюджети.** | **6** |
| **14.** | **Социално осигуряване и социална политика.** | **3** |
| **15.** | **Правни основи, организиране и финансиране на социалното осигуряване.** | **6** |
| **16.** | **Видове осигуряване.** | **9** |
| **17.** | **Необходимост от застраховане. Риск и рискова политика.** | **6** |
| **18.** | **Правни основи на застраховането –застрахователен договор, застрахователен надзор.** | **6** |
| **19.** | **Застрахователни институти и видове застраховки.** | **8** |

**ІV . УЧЕБНО СЪДЪРЖАНИЕ:**

 **РАЗДЕЛ І. ПРЕДПРИЯТИЕ – 29 часа**

 ТЕМА 1. Въведение в икономика на предприятието.

* 1. Същност на икономиката на предприятието.
	2. Икономически участници.

 ТЕМА 2. Предприятие.

 2.1. Същност на предприятието. Фирма.

 2.2. Предприятието и неговата обществена среда.

 2.3. Компромис между индивидуални и общи икономически цели.

 2.4. Видове предприятия.

 2.5. Мотиви за създаване и придобиване на предприятие.

 2.6. Предмет на дейност.

 2.7. Решение за местоположение и големина на предприятието.

 2.8. Обща характеристика, състав и структура на капитала на предприятието.

 2.9. Състав, структура и численост на персонала в предприятието.

 2.10. Способност и готовност за труд, работна заплата.

 ТЕМА 3. Основни икономически показатели.

 5.1. Себестойност и цена.

 5.2. Печалба на предприятието.

 5.3. Производителност, ефективност, рентабилност и ликвидност.

 ТЕМА 4. Предприятието и околната среда.

 ТЕМА 5. Качество и конкурентоспособност.

 5.1. Същност и значение на качеството.

 5.2 Системи за управление на качеството.

 5.3. Фактори за повишаване на качеството и конкурентоспособността.

ТЕМА 6. Икономическо стимулиране и заплащане на труда в предприятието.

 6.1. Същност, значение и принципи.

 6.2. Форми и системи на заплащане.

**РАЗДЕЛ ІІ. ФИНАНСИ И ФИНАНСОВА ДЕЙНОСТ - 59часа**

 ТЕМА 1. Финансиране и инвестиране.

 1.1. Финансиране и видове финансиране.

1.2.Инвестиране и видове инвестиции.

 ТЕМА 2. Кредитни организации.

 2.1 Операции на кредитните организации.

 2.2. Видове кредити.

 ТЕМА 3. Борси и борсова дейност.

 3.1. Характеристика на борсата и видове борси.

 3.2. Стокова борса.

 3.3. Развитие на капиталовия пазар в България.

 3.4. Основни участници на капиталовия пазар.

 3.5. Пазар на ценни книжа.

 3.6. Валутна борса.

 ТЕМА 4. Финансов анализ и планиране в предприятието.

 4.1.Същност и задачи на финансовия анализ.

4.2.Видове финансов анализ.

4.3.Същност и видове финансово планиране.

4.4.Методи за финансово планиране.

**РАЗДЕЛ III. ДАНЪЧНА СИСТЕМА - 18 часа**

 ТЕМА 1. Държавни приходи и разходи.

 ТЕМА 2. Данъци - характеристика и видове.

 2.1. Преки имуществени.

 2.2. Преки подоходни.

 2.3. Косвени.

 2.4. Данъкоподобни приходи.

 2.5. Неданъчни приходи.

 ТЕМА 3. Взаимоотношение на предприятието с местните бюджети.

.

**РАЗДЕЛ III. СОЦИАЛНО ОСИГУРЯВАНЕ - 18 часа**

 ТЕМА 1. Социално осигуряване и социална политика.

 ТЕМА 2. Правни основи, организиране и финансиране на социалното осигуряване.

 ТЕМА 3. Видове осигуряване.

**РАЗДЕЛ IV. ЗАСТРАХОВАНЕ**- **20 часа**

 ТЕМА 1. Необходимост от застраховане. Риск и рискова политика.

 ТЕМА 2. Правни основи на застраховането –

 застрахователен договор, застрахователен надзор.

 ТЕМА 3. Застрахователни институти и видове застраховки.

**V. ОЧАКВАНИ РЕЗУЛТАТИ ОТ ОБУЧЕНИЕТО**

В края на обучението учениците трябва **да знаят**:

* същността на предприятието и видовете предприятия;
* производствените фактори и техните особености;
* мотивите за създаване на предприятие и определяне предмета на дейност;
* маркетинговата ориентация на предприятието;
* основните икономически показатели;
* икономическото стимулиране и заплащане на труда в предприятието
* влиянието на държавната политика върху ефективността на икономиката;
* процесите на инвестиране и финансиране в предприятието;
* взаимоотношенията на предприятието с кредитните институции
* необходимостта от застраховане и видовете застраховки.

В края на обучението учениците трябва **да умеят,** да:

* прилагат придобитите знания и умения в решаване на практически задачи;
* работят в екип;
* формулират лични и работни цели;
* анализират предимствата и недостатъците на различните видове предприятия;
* характеризират различните видове данъци, осигуровки и застраховки на предприятията;
* анализират информация;
* адаптират дейността на предприятието към изискванията на околната среда.

**VІ. ЛИТЕРАТУРА**

1. **Икономика на предприятието –изд. Дионис**, авторски колектив
2. **Финанси – изд. Мартилен,** авторски колектив
3. **Сайт на НОИ -** <http://www.nssi.bg/> - поради честите изменения в осигурителното законодателство, най-добре е да се използва актуална информация от цитирания сайт.
4. **Сайт на НАП -** <https://nap.bg/> поради честите изменения в данъчното законодателство, най-добре е да се използва актуална информация от цитирания сайт.
5. **Застраховане . изд. Тракия-М,** Христо Драганов

Могат да се ползват и други учебници, тъй като обучението по **Икономика и управление на предприятията** обхваща всички области на стопанската практика и за всеки раздел от учебната програма може да се ползва като допълнителна информация: отделни учебници и помагала, предлагани на книжния пазар по финанси, мениджмънт и т.н.